sagorsarker/bangla-wikipedia huggingface dataset:
সপ্তম ফটো এজেন্সি

সপ্তম ফটো এজেন্সি সম্পূর্ণরূপে বেসরকারি মালিকানাধীন আন্তর্জাতিক ফটো সংস্থা। এর সাথে জড়িত সদস্যদের দ্বারাই সংগঠনটি পরিচালিত হয়।
সমবায় সংস্থাটির মূলত গ্যারি নাইট ও জন স্ট্যানমিয়ারের চিন্তা থেকে তৈরি। পরবর্তীতে তারা আলেকজান্ডার বাউলট, রন হ্যাভিভ, আন্তোনিন ক্রাটোচভিল, ক্রিস্টোফার মরিস এবং জেমস নাচতভি এবং সংস্থা আরো কিছু সংখ্যক সদস্য সংগ্রহের মাধ্যমে ২০০১ সালের সেপ্টেম্বরে ফ্রান্সের পার্পিগিনে উৎসবের মাধ্যমে এর যাত্রা শুরু হয়। সপ্তম ফটো এজেন্সি বড় কর্পোরেশনগুলিতে ফটোগ্রাফারদে মালিকানাধীন এবং নিয়ন্ত্রিত ডিজিটাল চিত্র বিতরণের ক্ষেত্রে প্রতিনিধিত্ব করে। এ সংস্থার সদস্যদের মধ্যে থেকে ১৯ জন ফটোগ্রাফারক উল্লেখযোগ্য বিশ্বব্যাপি বিভিন্ন ইভেন্টে ছবি প্রদর্শন করেছে।
নাইন ইলেভেনে আফগানিস্তানে যুদ্ধের সময় এবং ২০০২ সালে ইসরাইল / প্যালেস্তাইনের সংঘর্ষের সময় এবং ২০০৩ সালে ইরাক আক্রমণ ও দখল করার সময় সপ্তম ফটো এজেন্সি সংবাদ ও ছবি কভারেজে তার সুনাম অর্জন করে
বর্তমান ১৯জন ফটোগ্রাফার সদস্য ছাড়াও, সপ্তম মেন্টর প্রোগ্রামের মাধ্যমে তরুণ ফটোগ্রাফারদের পূর্ণ সদস্যের হিসেবে নিয়োজিত হতে উৎসাহ দেয়া হ। ১ জুন ২০১৫ সালে রিচার্ড শোয়েনবার্গ, লস এঞ্জেলেস ভিত্তিক ব্যবসায়ী এবং সপ্তম সদস্যের বোর্ড সদস্য সিইও এবং বোর্ডের চেয়ারম্যান এটি পরিচালনার দায়িত্বে রয়েছে।
জার্মান ক্রিকেট ফেডারেশন

জার্মান ক্রিকেট ফেডারেশন () জার্মানে ক্রিকেট সম্পর্কীয় একটি জাতীয় সরকারী সংস্থা। সাধারণভাবে ডিসিবি হিসাবে পরিচিত। এর বর্তমান সদর দপ্তর হচ্ছে পাসাউ, জার্মানি।
সংস্থাটি জার্মান ও বাহিরের ছয়টি আঞ্চলিক ক্রিকেট সংস্থার সাথে জার্মানের পুরুষ, মহিলা এবং জুনিয়র ক্রিকেট টিমের দায়িত্বভার নিয়ে কাজ করে।
ডিসিবি প্রতিষ্ঠা করা হয়েছিল ১৯৮৮ সালে ৮টি জার্মান ক্রিকেট ক্লাবের যৌথ স্বাক্ষরিত একটি পরিপত্রের মাধ্যমে। ১৯৯১ সালে ডিসিবি আন্তর্জাতিক ক্রিকেট কাউন্সিল আইসিসির অধিভুক্ত সদস্যপদ লাভ করে। ১৯৯৯ সালে নামিবিয়া এবং পাকিস্তানের সুপারিশক্রমে সহযোগী সদস্য পদ লাভ করে। ফেডারেশনটি ইউরোপীয় ক্রিকেট কাউন্সিলেরও সদস্য।
জার্মানির প্রথম আলাদা ক্রিকেট বোর্ড, "ডয়েচে ক্রিকেট বান্ড (ডিসিবি)" বার্লিন, নূরেমবার্গ, ফুর্থ, ডয়েচেলডর্ফ, ফ্রাঙ্কফুর্ট, মানহিম, হামবার্গ টিমগুলোকে নিয়ে ১৯১২ সালে গঠিত হয়। মূল ফেডারেশন দীর্ঘ দিন স্থায়ী হয়নি এবং এর ৭৬ বছর পর গঠন করা হয় বর্তমান ডিসিবি।
বর্তমানে, জার্মানিতে একশ'র ও বেশি ক্রিকেট ক্লাব রয়েছে। এবং রয়েছে প্রায় ৩ হাজারেরও বেশি তালিকাভুক্ত খেলোয়াড়। ডিসিবিতে প্রতি বছর বাজেটের জন্য বরাদ্দ রয়েছে ২২০ হাজার পাউন্ড বা ২৪১ হাজার মার্কিন ডলার আর এর বেশির ভাগেরই উৎস আন্তর্জাতিক ক্রিকেট কাউন্সিল (আইসিসি)। ক্রিকেটের অন্য আর একটি জোয়ার তৈরী হয়, যখন এশিয়ার ক্রিকেটাররা স্থায়ীভাবে জার্মানিতে বসবাস করতে যাওয়া শুরু করে, বিশেষ করে আফগান উদ্ভাস্তুরা এবং জার্মানের মধ্যেই জুনিয়রদের ক্রিকেট প্রশিক্ষণ বৃদ্ধি করা, এর ফলে ডিসিবির সহিত নিবন্ধিত ক্রিকেটারের সংখ্যা দিন দিন বাড়বে এমটাই আশা করা হচ্ছে।.
মোহাম্মদ মঈনুল হক

ভাইস অ্যাডমিরাল মোহাম্মদ মঈনূল হক, এনবিপি, এনপিপি, এনএসডব্লিউসি, পিএসসি বাংলাদেশ নৌবাহিনীর একজন অবসরপ্রাপ্ত কর্মকর্তা। অবসর গ্রহণের আগে তার সর্বশেষ নিয়োগ ছিল সহকারি নৌবাহিনী প্রধান (ম্যাটেরিয়েল)। এর আগে তিনি ন্যাশনাল ডিফেন্স কলেজে সিনিয়র ডিরেক্টরিং স্টাফ [এসডিএস (নৌ)] হিসেবে কাজ করেছেন।[1][2] তিনি ২০১৭ সালের ফেব্রুয়ারিতে কমোডোর সুপারিনটেনডেন্ট ডকইয়ার্ডের কমান্ড গ্রহণ করেন। এর আগে তিনি ডকইয়ার্ড অ্যান্ড ইঞ্জিনিয়ারিং ওয়ার্কস (DEW), নারায়ণগঞ্জে জেনারেল ম্যানেজার (প্ল্যানিং অ্যান্ড ডিজাইন) ছিলেন।
মোহাম্মদ মঈনূল হক ফৌজদারহাট ক্যাডেট কলেজ থেকে স্কুলের পড়াশোনা শেষ করেন এবং ১৯৮৪ সালের জানুয়ারি মাসে বাংলাদেশ নেভাল একাডেমিতে অফিসার ক্যাডেট হিসেবে যোগ দেন। একাডেমিতে আড়াই বছরের সামরিক প্রশিক্ষণের পর তিনি ০১ জুলাই ১৯৮৬ সালে কমিশন লাভ করেন। তিনি বাংলাদেশ থেকে ইঞ্জিনিয়ারিং স্নাতক ডিগ্রি অর্জন করেন। ইউনিভার্সিটি অফ ইঞ্জিনিয়ারিং অ্যান্ড টেকনোলজি (বুয়েট) নৌ স্থাপত্য ও মেরিন ইঞ্জিনিয়ারিংয়ে। পরবর্তীকালে, তিনি ন্যাশনাল ইউনিভার্সিটি (বাংলাদেশ), ডিএসসিএসসি (মিরপুর), পাকিস্তান নৌবাহিনী ইঞ্জিনিয়ারিং কলেজ পিএনএস জওহর, ন্যাশনাল ডিফেন্স ইউনিভার্সিটি (পাকিস্তান) এবং অন্যান্য বিভিন্ন বেসামরিক ও সামরিক প্রতিষ্ঠান থেকে স্নাতকোত্তর সহ দেশ-বিদেশে বিভিন্ন একাডেমিক ও নৌ পেশাগত প্রশিক্ষণে অংশ নেন। [৩]
মোহাম্মদ মঈনূল হক বাংলাদেশ নৌবাহিনীর বিভিন্ন জাহাজে একজন প্রকৌশলী অফিসার হিসেবে এবং নৌবাহিনী সদর দপ্তরসহ বিভিন্ন ইউনিট, স্থাপনা, ডকইয়ার্ড এবং বিভিন্ন ফরমেশন সদর দপ্তরে স্টাফ, ইন্সট্রাকশন, এবং কমান্ডার হিসাবে দায়িত্ব পালন করেন। তিনি নৌ সদর দফতরের বেশ কয়েকটি অফিসের পরিচালক হিসেবে দুবার এবং সহকারি নৌবাহিনী প্রধান (ম্যাটেরিয়েল) হিসেবে দুবার দায়িত্ব পালন করেছেন। এছাড়াও তিনি ২০০৩ সালের শুরুর দিকে কুয়েতে সামরিক কন্টিনজেন্টের সদস্য হিসাবে জাতিসংঘের সাথে এবং ২০০৪-২০০৫ এর সময় লাইবেরিয়ায় সামরিক পর্যবেক্ষক হিসাবে কাজ করেছিলেন। তার সামরিক কর্মজীবনের পাশাপাশি তিনি স্বরাষ্ট্র মন্ত্রণালয়ের রেপিড অ্যাকশন ব্যাটালিয়নের সদর দপ্তরে পরিচালক হিসাবে কাজ করেছেন।
তিনি বাংলাদেশ সরকার কর্তৃক নৌবাহিনী পদক (এনবিপি; নৌবাহিনী পদক), নৌ পারদর্শিতা পদক (এনপিপি; নৌবাহিনী দক্ষতা পদক), এবং শুদ্ধাচার পদকে ভূষিত হন।
ন্যাশনাল ডিফেন্স কলেজ (বাংলাদেশ)

জাতীয় প্রতিরক্ষা কলেজ বা ন্যাশনাল ডিফেন্স কলেজ ঢাকা মেট্রোপলিটন শহরের মিরপুর সেনানিবাসে অবস্থিত একটি কলেজ। এখানে জাতীয় প্রতিরক্ষা শিক্ষাক্রম এবং সশস্ত্র বাহিনীর যুদ্ধ সংক্রান্ত বিষয়াদি পড়ানো হয়। ব্রিগেডিয়ার জেনারেল বা তদুর্ধ পর্যায়ের একজন সামরিক কর্মকর্তার নেতৃত্বাধীন এ কলেজে চারটি শাখা রয়েছে।
১৯৯৬ সালের ৭ ডিসেম্বর প্রতিষ্ঠিত হয়। প্রতিরক্ষা বাহিনীর কমান্ড ও স্টাফ কলেজ প্রাঙ্গণে সাময়িকভাবে ১৯৯৯ সালের ১০ জানুয়ারি কলেজটি চালু করা হয়। জাতীয় প্রতিরক্ষা কলেজের বর্তমান অবস্থানের সন্নিকটেই ওই  কলেজটি ছিল। প্রতিরক্ষা কলেজে প্রধানত দুই ধরনের শিক্ষাক্রম রয়েছে। জাতীয় প্রতিরক্ষা শিক্ষাক্রম এবং সশস্ত্র বাহিনীর যুদ্ধ সংক্রান্ত বিষয়াদি (এএফডব্লিউসি)। ব্রিগেডিয়ার জেনারেল বা তদুর্ধ পর্যায়ের একজন সামরিক কর্মকর্তার নেতৃত্বাধীন এ কলেজে চারটি শাখা রয়েছে।
২০০১ সালে জাতীয় প্রতিরক্ষা কলেজের অধীনে সশস্ত্র বাহিনী ওয়ার কলেজ প্রতিষ্ঠিত হয়। এর নেতৃত্বে ন্যাশনাল ডিফেন্স কলেজের প্রধান। সশস্ত্র বাহিনীসহ বেসামরিক কর্মকর্তাগণ জাতীয় প্রতিরক্ষা শিক্ষাক্রমের আওতাভু্ক্ত। প্রতিরক্ষাসহ জাতীয় নিরাপত্তা ব্যবস্থাপনা ও পরিচালনা বিষয়ে সশস্ত্র বাহিনী ও বেসামরিক কর্মকর্তাদের প্রশিক্ষিত করাই এ শিক্ষাক্রমের সার্বিক উদ্দেশ্যে।
গ্র্যাসি পদক

গ্র্যাসি পদক হচ্ছে আমেরিকায় নারী সাংবাদিকতায় শীর্ষ স্থানীয় পুরস্কার। অ্যালায়েন্স ফর উইমেন ইন মিডিয়া (এডব্লিউএম ) এ পুরস্কারটি প্রদান করে এবং এ সংক্রান্ত ব্যক্তিদের তালিকা প্রস্তুতসহ পুরস্কারের আনুষ্ঠানিকতা সম্পন্ন করে। প্রতিবছর নারীদের মধ্যে যারা ইলেক্ট্রনিক মিডিয়ায় দৃষ্টান্তমূলক অবদান রাখছেন তাদেরকে পুরস্কারের জন্যে মনোনয়ন করেন। এডব্লিউএম প্রতিবছর প্রোগ্রামটি করে জাতীয়, স্থানীয় নারী সাংবাদিকদের মাঝ থেকে উল্লেখযোগ্যদের তালিকা মনোনয়ন দিয়ে থাকে। 
গ্র্যাসি পদক অনুষ্ঠান ১৯৭৫ সাল থেকে অ্যালায়েন্স ফর উইমেন ইন মিডিয়া ফাউন্ডেশন (এডব্লিউএম) দ্বারা পরিচালিত হয়ে আসছে। এ পুরস্কারটি রেডিও এবং টেলিভিশন তারকা গ্রেসি অ্যালেনের নামে প্রচলিত হয়। গ্র্যাসি একজন সফল কমেডিয়ান, বিনোদনবিদ, উদ্যোক্তা এবং সংবাদকর্মী ছিলেন। আমেরিকার ইতিহাসের অন্যতম বিখ্যাত কমেডি দল, স্বামী জর্জ বার্ন্সের সাথে বার্নস এবং অ্যালেনের মতে, গ্র্যাসি বিনোদন ক্ষেত্রে নারীদের জন্য বিশেষ ভূমিকা রেখেছে।
গ্র্যাসি পদক দুই দিনব্যাপি অনুষ্ঠানের মাধ্যমে প্রদান করা হয়। গ্র্যাসি অ্যাওয়ার্ডস গালা ক্যালিফোর্নিয়া নিয়মিত লস এঞ্জেলেসের বেভারলি হিলটন হোটেলে অনুষ্ঠিত হয়।
এম শফিউল আজম

এম শফিউল আজম ১৪ অক্টোবর ১৯৬৪ সালে নীলফামারী জেলার কিশোরগঞ্জ উপজেলার বড়ভিটা ইউনিয়নের চন্দনপাঠ এলাকার বড়বাড়িতে এক সম্ভ্রান্ত
মুসলিম পরিবারে জন্মগ্রহণ করেন। ওনার পিতা বাংলাদেশ বিমান বাহিনীর একজন গ্রুপ ক্যাপ্টেন ছিলেন।
এম শফিউল আজম চাকরির মেয়াদে অনেক পদে চাকরি করেছিলেন। তিনি বিভিন্ন ওয়ারশিপ ও কারুশিল্পের প্রকৌশলী কর্মকর্তা, সিনিয়র ইঞ্জিনিয়ার অফিসার হিসাবে দায়িত্ব পালন করেন। তিনি এনএইচকিউয়ের প্রকৌশল অধিদফতরের স্টাফ অফিসারের দায়িত্ব পালন করেন। সিএসডির কমোডোর সুপারিনটেনডেন্ট ডকইয়ার্ড নিয়োগের আগে নৌ প্রকৌশল পরিচালক হিসাবে দায়িত্ব পালন করেন। চাকরির মেয়াদে তিনি যথাক্রমে বাংলাদেশ নেভাল একাডেমী ও ডিফেন্স স্টাফ কলেজে প্রশিক্ষক হিসাবেও দায়িত্ব পালন করেন। ২০২২ সালের ১৩ অক্টোবর বিকেলে বাংলাদেশ নৌ বাহিনীর চাকুরী থেকে অবসর গ্রহণ করেন।
সিহান সংবাদ সংস্থা

সিহান সংবাদ সংস্থা ( ) ইস্তানবুল ভিত্তিক একটি তুর্কি সংবাদ সংস্থা ছিল।
এ সংবাদ সংস্থাটি ১৯৯৪ সালে প্রতিষ্ঠিত হয়। এটি তুরস্কের ফিজা প্রকাশনীর একটি অংশ। যার মূল মালিকানায় রয়েছে জামান সংবাদপত্র ও তুর্কি সাপ্তাহিক পত্রিকা অ্যাকশিয়ন। সিহান সংবাদ সংস্থা সাধারণত মাঠের তাৎক্ষণিক সংবাদ, রাজনীতি, অর্থনীতি, প্রবসা, খেলাধুলা, বিনোদন বিষয়ক সংবাদ প্রকাশ করে। এ সংস্থাটি প্রতিদিনি ৪৫০টি সংবাদ তৈরি করে এবং ৩১৫টি ছবি ও ১০০টি ভিডিও সংবাদ প্রকাশ করতো। ২০১৬ সালের ২৭ জুলাই তুরস্কের জরুরি অবস্থার মধ্যে বন্ধ হয়। ২০১৬ সালে তুরুস্কে সেনা অভ্যুত্থানের চেষ্টার সময় এটি রাষ্ট্রীয়ভাবে বন্ধের ঘোষণা দেয়া হয়। 
সিহান সংবাদ সংস্থায় তুরস্কের জাতীয় ৭৮ ভাগ পত্রিকাকে সরবরাহ করতো। এবং তুরস্কের ৫৩ ভাগ জাতীয় টেলিভিশনের ভিডিও সংবাদ সরবরাহ করেছে। এ সংবাদ সংস্থাটি অল্পদিনের টেলিভিশন ও পত্রিকা প্রকাশনাগুলোর কাছে সংবাদ সরবরাহ করে জনপ্রিয়তা অর্জন করেন। এর বাইরেও সিহান বিদেশি প্রায় ১০০টিরও অধিক পত্রিকা ও চ্যানেলকে সংবাদ সরবরাহ করতো। বিশেষ করে বিবিসি, এনবিসি, এমটিভি, আল জাজিরা, আমেরিকান ব্রডকাস্টিং কোম্পানি সংবাদ সংগ্রহ করেছিলো। .
সিহান সংবাদ সংস্থা তুরস্কের সর্বশেষ তিনটি আলোচিত নির্বাচনের সংবাদ সংগ্রহ করে বিভিন্ন টেলিভিশন চ্যানেলে সরবরাহ করে গণমাধ্যমে ব্যাপক ভূমিকা রেখেছিলো।
মুজিবুল হক (অফিসার)

<nowiki> </nowiki>কর্নেল মুজিবুল হক একজন বাংলাদেশ সেনা কর্মকর্তা ছিলেন। অপারেশন ডাল-ভাতের কমান্ডার ছিলেন। ২০০৯ সালের বাংলাদেশ রাইফেলস বিদ্রোহে নিহত হন।
কর্নেল মুজিবুল হক ৩ এপ্রিল ১৯৫৭ সালে বরিশাল জেলায় জন্মগ্রহণ করেন এবং ১৯৭৬ সালের ৩০ নভেম্বর ইঞ্জিনিয়ার কোরে কমিশন লাভ করেন।
২০০৩ থেকে ২০০৭ সাল পর্যন্ত থাইল্যান্ডের বাংলাদেশ দূতাবাসে কাউন্সিল বা পরামর্শ ছিলেন। বাংলাদেশ রাইফেলস ঢাকার সেক্টরের কমান্ডার ছিলেন। ২০০৬-২০০৮ বাংলাদেশী রাজনৈতিক সংকটের সময় তত্ত্বাবধায়ক সরকার কর্তৃক চালু হওয়া অপারেশন ডাল-ভাতের কমান্ডিং অফিসার ছিলেন। ২ এপ্রিল ২০০৯ সালে অবসর নেওয়ার কথা ছিল।
২৫ মার্চ ২০০৯ সালে বিডিআর বিদ্রোহের সময় বাংলাদেশ রাইফেলস সদর দফতরে উপস্থিত ছিলেন। তাকে বিদ্রোহী সৈন্যরা বন্দী করে নিয়ে যায়। এরপর তিনি ল্যান্স নায়েক আনোয়ার, হাভেলদার ইউসুফ এবং সিপাহি বাজুলুর রশীদ কর্তৃক তৃতীয় ভবনে নিহত হন। তাকে গুলি করে জানালার বাইরে ফেলে দেওয়া হল। 
মুজিবুল হক নহরিন ফেরদৌসীকে বিয়ে করেছিলেন। ঢাকার মহানগর দায়রা জজ আদালতের বিচারক মোঃ আখতারুজ্জামান ২০১৩ সালে ১৫২ জন বিদ্রোহীকে মৃত্যুদণ্ড, ১৫৮ জনকে যাবজ্জীবন এবং ২৫১ জনকে বিভিন্ন মেয়াদে কারাগারে পাঠানোর আদেশ দেন। ২০১৭ সালে রায় কার্যকর করা হয়।
অপারেশন ডাল-ভাত

অপারেশন ডাল-ভাত হচ্ছে ফখরুদ্দীন আহমেদের নেতৃত্বাধীন তত্ত্বাবধায়ক সরকার চলাকালে বাংলাদেশ রাইফেলস (বিডিআর) পরিচালিত সল্প-আয়ের জন সাধারণের জন্য কম দামে নিত্য প্রয়োজনীয় দ্রব্যাদি সরবরাহের জন্য একটি প্রকল্প। ২০০৯ সালের বিডিআর বিদ্রোহের পিছনে এটিই প্রধান কারণ। বিদ্রোহে নিহত হন কর্নেল মুজিবুল হক প্রকল্পের দায়িত্বে ছিলেন। বিদ্রোহীরা প্রকল্পের লাভের ভাগ দাবি করেন।
বাংলাদেশ বিমান বাহিনীতে কর্মরত এয়ার মার্শালদের তালিকা

এটি বাংলাদেশ বিমান বাহিনীতে কর্মরত কর্মরত এয়ার মার্শালদের তালিকা। বর্তমানে বাংলাদেশ বিমান বাহিনীতে একজন এয়ার চিফ মার্শাল ও ১৩ জন এয়ার ভাইস মার্শাল আছেন। কোন এয়ার মার্শাল নেই।
এম এ হামিদ

এম এ হামিদ (১৮ মার্চ ১৯৩২ - ২৫ জুলাই ২০০৮) বাংলাদেশী ক্রীড়া সংগঠক এবং বাংলাদেশ সেনাবাহিনীর লেফটেন্যান্ট কর্নেল ছিলেন। তিনি বাংলাদেশ হ্যান্ডবল ফেডারেশনের প্রতিষ্ঠাতা। আর্মি স্পোর্টস কন্ট্রোল বোর্ডের সভাপতি এবং জাতীয় ক্রীড়া পরিষদের ভাইস চেয়ারম্যান ছিলেন। ২০০৬ সালে সংগঠক ক্যাটাগরিতে জাতীয় ক্রীড়া পুরস্কার পেয়েছিলেন।
এম এ হামিদ ১৮ মার্চ ১৯৩২ সালে সিলেট জেলায় জন্মগ্রহণ করেন । তিনি ১৯৫৩ সালে কাকুলস্থিত পাকিস্তান মিলিটারি একাডেমিতে ক্যাডেট হিসেবে যোগদান করেন।
হামিদ পাকিস্তান সেনাবাহিনীতে ১৯৫৫ সালে ১২তম দীর্ঘ মেয়াদী কোর্সে কমিশন পেয়ে তৎকালীন ১৪ পাঞ্জাব রেজিমেন্টে সেকেন্ড লেফটেন্যান্ট হিসাবে যোগদান করেন। পরবর্তীকালে ১৯৬৩ সালে তিনি ৩য় ইস্ট বেঙ্গল রেজিমেন্টে যোগ দেন। তিনি চাকরি জীবনে পাকিস্তান সেনাবাহিনীতে বিভিন্ন গুরুত্বপূর্ণ পদে অধিষ্ঠিত ছিলেন।
১৯৭১ সালে স্বাধীনতা যুদ্ধের সময় তিনি পেশোয়ারে পাকিস্তানী ক্যাম্পে অন্তরীণ হন। সেখান থেকে ১৯৭২ সালে তিনি সপরিবারে পলায়ন করে ঐ বছরই সেপ্টেম্বর মাসে ঢাকা পৌঁছে বাংলাদেশ সেনাবাহিনীতে মিলিটারি সেক্রেটারি হিসাবে যোগদান করেন । তার পলায়নের উপরে ভিত্তি করে তিনি 'পাকিস্তান থেকে পলায়ন' নামে একখানি গ্রন্থ রচনা করেন তিনি ঢাকার স্টেশন কমান্ডার থাকাকালীন সময়ে ১৯৭৫ সালের ১৫ই আগস্ট, ৩রা নভেম্বর ও ৭ই নভেম্বর এই তিনটি ঐতিহাসিক সেনা-অভ্যুত্থান সংঘঠিত হয়। অভ্যুত্থানের পরপরই তিনি ঢাকার লগ এরিয়া কমান্ডার পদে অধিষ্ঠিত হন, কিন্তু মাত্র তিন মাস পর সেনাবাহিনী থেকে পদত্যাগ করে অবসর গ্রহণ করেন। তিনি "তিনটি সেনা অভ্যুত্থান ও কিছু না বলা কথা" নামে একটি বই লেখেন।
তিনি বিভিন্ন জাতীয় ক্রীড়া সংগঠন ও খেলাধুলার সাথে জড়িত ছিলেন। তিনি ১৯৮৪ সাল থেকে ২৪ বছর বিএইচএফ সভাপতি হিসাবে দায়িত্ব পালন করেছিলেন। ১৯৭৯ সালে প্রেসিডেন্ট জিয়া তাকে জাতীয় ক্রীড়া নিয়ন্ত্রণ বোর্ডের ভাইস চেয়ারম্যান নিযুক্ত করেন। ১৯৮৮ সালে প্রেসিডেন্ট এরশাদ এসে তাকে অব্যাহতি দেন।
তিনি বাংলাদেশ হ্যান্ডবল ফেডারেশনের সভাপতি, বাংলাদেশ অলিম্পিক অ্যাসোসিয়েশনের সদস্য এবং এশিয়ান, হ্যান্ডবল ফেডারেশনের কার্যকরী কমিটির নির্বাচিত সদস্য ছিলেন।
এম এ হামিদের স্ত্রী রাণী হামিদ তিনি বাংলাদেশের প্রথম মহিলা আন্তর্জাতিক দাবা মাস্টার। তাদের জ্যেষ্ঠ পুত্র কায়সার হামিদ বাংলাদেশের একজন কৃতি ফুটবলার। তিনি মোহামেডান স্পোর্টিং-এর হয়ে আশির দশক ও নব্বইয়ের দশকে খেলতেন। দ্বিতীয় ছেলে সোহেল হামিদ জাতীয় স্কোয়াশ চ্যাম্পিয়ন ছিলেন এবং সবচেয়ে ছোট মেয়ে ববি হামিদ ফুটবল খেলোয়াড় ছিলেন।
এম এ হামিদ ২৫ জুলাই ২০০৮ লিভার সিরোসিসে আক্রান্ত হয়ে সিএমএইচে মৃত্যুবরণ করেন।
পয়সনের অনুপাত

পয়সনের অনুপাত বা পোয়াসোঁর অনুপাত (ইংরাজী: Poisson’s ratio) হল যেকোনো পদাৰ্থের পাৰ্শ্বীয় বিকৃতি ও দৈৰ্ঘ্য বিকৃতির মাঝের অনুপাত। একে গ্ৰীক অক্ষর formula_1 (নিউ) দ্বারা সূচিত করা হয়। ১৮২৭ সালে সাইমন ডেনিস পয়সন নামক একজন ফরাসি পদাৰ্থবিজ্ঞানী তথা গণিতজ্ঞ একটি গবেষণাপত্রে পয়সনের অনুপাতের বিষয়ে বিশদ তথ্য দেন। সেহেতু উক্ত অনুপাতটি তার নামেই নামকরণ করা হয়েছে।
সাধারণত পয়সনের অনুপাতের মান -১ এবং ০.৫-র ভিতর হয়। উল্লেখযোগ্য যে, পয়সনের অনুপাতের মান পদাৰ্থভেদে আলাদা আলাদা হয়। উদাহরণস্বরূপ, রবারের পয়সনের অনুপাতের মান ০.৪৯৯, কৰ্কের পয়সনের অনুপাতের মান প্ৰায় শূন্য, কপারের পয়সনের অনুপাতের মান ০.৩৩ ইত্যাদি। যেহেতু এটি পাৰ্শ্বীয় বিকৃতি এবং দৈৰ্ঘ্য বিকৃতির অনুপাত, তাই এটি একটি এককবিহীন বিশুদ্ধ সংখ্যা।
ধরা হল, যদি কোনো একটা গোটা রবারের চোঙের ওপর বল প্ৰয়োগ করা হয়, তবে গোটা চোঙের দৈৰ্ঘ্য বৃদ্ধি হওয়ার সঙ্গে এর ব্যাস বা প্ৰস্থচ্ছেদ হ্ৰাস হবে। যদি চোঙের প্ৰারম্ভিক দৈৰ্ঘ্য অৰ্থাৎ বল প্ৰয়োগ করার পূৰ্বে এর দৈৰ্ঘ্য L হয়, বল প্ৰয়োগের পর এর দৈৰ্ঘ্য হবে L + ΔL যেখানে ΔL হল দৈৰ্ঘ্যের বৃদ্ধির মান। এই ΔL এবং L-এর মাঝের অনুপাতকে বলা হয় দৈৰ্ঘ্য বিকৃতি।
আবার যদি চোঙের প্ৰারম্ভিক ব্যাস বা প্ৰস্থচ্ছেদ অৰ্থাৎ বল প্ৰয়োগ করার পূৰ্বে এর ব্যাস D হয়, বল প্ৰয়োগের পর এর ব্যাস হবে D-ΔD যেখানে ΔD হল ব্যাস পরিবর্তনের মান অৰ্থাৎ বল প্ৰয়োগের পর হ্ৰাস হওয়া চোঙের ব্যাসের মান। এই ΔD এবং D-র মাঝের অনুপাতকে বলা হয় পাৰ্শ্বীয় বিকৃতি।
যেহেতু গোটা রবারের চোঙটির ওপর বল প্ৰয়োগ করা হয়, তাই চোঙটির দৈৰ্ঘ্য বিকৃতি ঘটার সাথে এর পাৰ্শ্বীয় বিকৃতিও ঘটে। এই পাৰ্শ্বীয় বিকৃতি ও দৈৰ্ঘ্য বিকৃতির অনুপাতকে পয়সনের অনুপাত বলা হয়।
গাণিতিকভাবে, পয়সনের অনুপাতকে নিচে দেয়া ধরনে লেখা যায়
আনওয়ারুল আজিম

এম আনোয়ারুল আজিম (১৯৪৭—৩১ মে ২০২৫) ছিলেন বাংলাদেশ সেনাবাহিনীর (অবঃ) কর্নেল ও রাজনীতিবিদ। তিনি তৎকালীন কুমিল্লা-৯ আসনে সংসদ সদস্য ছিলেন।
আনওয়ারুল বাংলাদেশ সেনাবাহিনীর কর্মকর্তা ছিলেন। কর্নেল পদ থেকে তিনি অবসর গ্রহণ করেন। 
২০০১ সালে তৎকালীন কুমিল্লা-১০ আসন থেকে বাংলাদেশ জাতীয়তাবাদী দলের প্রার্থী হিসেবে জাতীয় সংসদ সদস্য নির্বাচিত হন। 
২৪ ডিসেম্বর ২০১৫ সালে বাংলাদেশ ছাত্রলীগ ও সেচ্ছাসেবক লীগের কর্মীরা তার গাড়িতে হামলা চালায়। 
২০১৬ সালে তিনি বাংলাদেশ জাতীয়তাবাদী দলের (বিএনপি) কুমিল্লা বিভাগের সাংগঠনিক সম্পাদক নির্বাচিত হন।
মোহাম্মদ কামরুল ইসলাম

মেজর (অবঃ) মোহাম্মদ কামরুল ইসলাম বাংলাদেশ সেনাবাহিনীর সাবেক কর্মকর্তা, বাংলাদেশ জাতীয়তাবাদী দলের রাজনীতিবিদ, সাবেক সংসদ সদস্য এবং প্রবাসী কল্যাণ ও বৈদেশিক কর্মসংস্থানের প্রাক্তন প্রতিমন্ত্রী।
মোহাম্মদ কামরুল ইসলাম বাংলাদেশ সেনাবাহিনীর সাবেক কর্মকর্তা। মেজর পদে থেকে অবসর গ্রহণ করেন।
তিনি ঢাকা-৫ আসনে ২৭ ফেব্রুয়ারি ১৯৯১ সালের পঞ্চম জাতীয় সংসদ নির্বাচনে খালেদা জিয়ার ছেড়ে দেওয়া আসনে সেপ্টেম্বর ১৯৯১ সালের উপনির্বাচনে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন। এর পর তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ঢাকা-৫ আসন থেকে পুনরায় সংসদ সদস্য নির্বাচিত হন। ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ঢাকা-৫ আসন থেকে সংসদ সদস্য নির্বাচিত হন। খালেদা জিয়ার দ্বিতীয় মন্ত্রীসভার প্রথমে প্রবাসী কল্যাণ ও বৈদেশিক কর্মসংস্থান প্রতিমন্ত্রী ও পরে নৌপরিবহন প্রতিমন্ত্রী হিসেবে দায়িত্ব পালন করেন।
১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ঢাকা-৫ আসন থেকে তিনি পরাজিত হয়ে ছিলেন।
কিসমত হাসেম

বাংলাদেশ আওয়ামী লীগ ও রাষ্ট্রপতি শেখ মুজিবুর রহমানের সঙ্গে কয়েকজন সেনাবাহিনীর কর্মকর্তা অসন্তুষ্ট ছিলেন। ১৪ আগস্ট রাত ৮টায় প্যারেড শুরু হয় এবং রাত আড়াইটা পর্যন্ত এই প্যারেড চলে। রাতে অস্ত্রশস্ত্র নিয়ে এ ধরনের প্যারেড হয় না। সে দিন অস্ত্র ও গোলাবারুদ নিয়ে প্যারেড করার নির্দেশ ছিল। এই প্যারেডে কিসমত হাসেম ছিলেন। ১৫ আগস্ট ১৯৭৫ সালে পরিবারের ২২ জন সদস্য সহ শেখ মুজিবুর রহমানকে হত্যা করা হয়। খন্দকার মুশতাক আহমেদকে সেনাবাহিনী কর্তৃক রাষ্ট্রপতি করা হয়।
কিসমত হাশেম বঙ্গবন্ধু শেখ মুজিবুর রহমান হত্যা মামলার খালাসপ্রাপ্ত আসামি। তবে তিনি কেন্দ্রীয় কারাগারে জাতীয় চার নেতাকে হত্যায় যাবজ্জীবন কারাদণ্ডপ্রাপ্ত ছিলেন। ১৯৭৫ সালের ১৫ আগস্ট বঙ্গবন্ধু শেখ মুজিবুর রহমানকে সপরিবারে হত্যার পর বাংলাদেশের স্বাধীনতা আন্দোলনের চার নেতা- সৈয়দ নজরুল ইসলাম ,তাজউদ্দীন আহমদ, ক্যাপ্টেন মুহাম্মদ মনসুর আলী ও আবুল হাসনাত মোহাম্মদ কামারুজ্জামানকে গ্রেফতার করা হয়। ওই বছরের ৩ নভেম্বর ঢাকা কেন্দ্রীয় কারাগারে নৃশংসভাবে হত্যা করা হয় জাতীয় চার নেতাকে। জেনারেল জিয়াউর রহমান সরকারের সময় কানাডার ওটাওয়াতে একটি কূটনৈতিক পোস্টে নিযুক্ত হন। খন্দকার মুশতাক আহমেদ কর্তৃক প্রদত্ত ক্ষতিপূরণপূর্ন অধ্যাদেশের মাধ্যমে তিনি ও অন্যান্য সেনা কর্মকর্তাকে প্রসিকিউশন থেকে রক্ষা করা হয়েছিল। ১৮ আগস্ট ১৯৮৬ সালে এই অধ্যাদেশ বাতিল করা হয়। 
১৫ অক্টোবর ১৯৯৮ সালে জেল হত্যা মামলায় অভিযুক্ত হন। ২০০৪ সালের ২০ অক্টোবরে ঢাকা মহানগর দায়রা জজ আদালত এ হত্যায় তিন সেনা সদস্য রিসালদার মুসলেমউদ্দিন, দফাদার মারফরত আলী শাহ, ও দফাদার আব্দুল হাসেম মৃধাকে মৃত্যুদণ্ড দেন। সেনাবাহিনী থেকে অব্যাহতি পাওয়া ক্যাপ্টেন  কিসমত হাসেমসহ ১২ কর্মকর্তাকে যাবজ্জীবন কারাদণ্ড দেয় আদালত। পরে হাইকোর্ট হয়ে মামলাটি আপিল বিভাগে এলে চূড়ান্ত রায়েও কিসমত হাসেমের দণ্ড বহাল থাকে। ২৯ আগস্ট ২০০৪ সালে কানাডায় থাকাবস্থাতেই জাতীয় চার নেতা হত্যা মামলায় কিসমতকে যাবজ্জীবন সাজা দেন আদালত।
৮ নভেম্বর ১৯৯৮ ঢাকার দায়রা জজ কিসমত হাসেমকে এবং শেখ মুজিবুর রহমানের হত্যার মামলায় ১৪ জনকে দোষী সাব্যস্ত করেন। ২০০০ সালের ১৪ ডিসেম্বর বঙ্গবন্ধু হত্যা মামলার রায় ঘোষণার পর ওইদিন দুপুরে নারায়ণগঞ্জ শহরের ডনচেম্বার এলাকায় খালাসপ্রাপ্ত আসামি ক্যাপ্টেন (অব.) কিসমত হাশেমের বাড়ি ভাংচুর, লুটপাট ও অগ্নিসংযোগ করা হয়। ১৪ ডিসেম্বর ২০০১ সালে শামীম ওসমান ও৮১ জন অন্যান্য নাগরিকের বিরুদ্ধে মামলা দায়ের করেন তার ভাই শওকত হাসেম শকু। (বর্তমানে নারায়ণগঞ্জ বিএনপির নেতা) ৩০ এপ্রিল ২০০১ সালে বিচারপতি ফজলুল করিম মামলায় হাশেমের পরিচিতি নিশ্চিত করেন। 
২৬ মার্চ ২০১৫ মন্ট্রিল, কানাডায় মারা যান।
মহিষাবান ইউনিয়ন

মহিষাবান ইউনিয়ন বগুড়া জেলার গাবতলী উপজেলার একটি ইউনিয়ন।
এই ইউনিয়ন নিম্নলিখিত গ্রাম নিয়ে গঠিত: 
বগুড়া শহর হতে প্রায় ১০ কিলোমিটার দূরে অবস্থিত মহিষাবান ইউনিয়ন পরিষদ কমপ্লেক্সটি। এখানে আসার জন্য রিক্সা, ভ্যান, সিএনজি অন্যান্য যানবাহনে আসা এবং যাওয়া করা যায়।
হাট সংখ‍্যা৩টি:মহিষাবান হাট,পেড়ী হাট ও গোলাবাড়ী হাট।
বাজার সংখ‍্যা :গোলাবাড়ী একটি বৃহত্তম বন্দর ও বাজার,পাচমাইলবাজার,মহিষাবান হাট ও বাজার,বগরিরভিটা বাজার(মহিষাবান)।
বিদ‍্যালয় সংখ‍্যা:মহিষাবান বহুমুখী উচ্চ বিদ‍্যালয়,মড়িয়া আর এম পি উচ্চ বিদ‍্যালয়,পার রানীর পাড়া উচ্চ বিদ‍্যালয়।প্রাথমিক বিদ‍্যালয় ১৫ টি।আলিম মাদ্রাসা ১ টি,দাখিল মাদ্রাসা ৪ টি,ইবতেদায়ী মাদ্রাসা ২ টি,হাফেজীয়া মাদ্রাসা ৪টি। অতীতের চেয়ারম্যান গণ:কামাল উদ্দীন মন্ডল, দীরেস মন্ডল,কলিম উদ্দিন আকন্দ,হোসেন আলী আকন্দ,মোজাম্মেল হক,ইজার উদ্দীন,নজীর উদ্দিন মন্ডল,ইয়াছিন আলী কিনা মন্ডল,মোতাহার হোসেন মন্ডল,নুরুল ইসলাম,আমিনুল ইসলাম এবং বর্তমান চেয়ারম্যান মোঃ আব্দুল মজিদ মন্ডল।
এটিএম আবদুল মতিন

এটিএম আব্দুল মতিন পাটোয়ারী ছিলেন একজন রাজনীতিবিদ ও পাকিস্তান আইন পরিষদের সদস্য ডেপুটি স্পিকার।
এটিএম আবদুল মতিন ১৯২৫ সালের ২৫ ফেব্রুয়ারি চাঁদপুর জেলার মতলব দক্ষিণ উপজেলার আসিনপুর (পূর্ববর্তী কুমিল্লা) গ্রামে তার পূর্বপুরুষের বাড়িতে জন্মগ্রহণ করেন। তার পিতা দেরী মফিজউদ্দীন পাটোয়ারী অঞ্চলের বিখ্যাত রাজনৈতিক নেতা এবং নয়াগাঁও ইউনিয়ন পরিষদে ৩০ বছর ধরে সভাপতির দায়িত্ব পালন করেন। ভারতে আলিগড় মুসলিম বিশ্ববিদ্যালয় থেকে অর্থনীতিতে প্রথম মাস্টার্স ডিগ্রি অর্জনের পর, তিনি ১৯৫১ সালের ২০ মে প্রয়াত প্রফেসর এ বি এম ওয়ালীউল্লাহের কন্যা বেগম শরীফুননেসাকে বিয়ে করেন এবং আট সন্তানের পিতা হন। নিউইয়র্ক হাসপাতালে ৯ মাস ধরে সংগ্রামের পর, ৫মার্চ ২০০১ তারিখে নিউইয়র্কের লং আইল্যান্ড হাসপাতালে হৃদরোগে মারা যান। পরে তার লাশ ঢাকা শহরে নিয়ে যাওয়া হয় এবং আশ্বিনপুর গ্রামের পারিবারিক কবরস্থানে দাফন করা হয়।
লন্ডন স্কুল অফ ইকোনমিক্স, লন্ডন, যুক্তরাজ্য, ১৯৫৩ সালে ডেভেলপমেন্ট ইকোনমিক্সের ডিপ্লোমা। তিনি ফুলব্রাইট স্কলারশিপ প্রদান করেন। ১৯৫২ সালে কর্নেল ইউনিভার্সিটির ইথাকা, নিউইয়র্ক, ইউএসএ থেকে আন্তর্জাতিক অর্থনীতিতে স্নাতকোত্তর বিজ্ঞান। তাকে কার্নেলের মেয়াদে ফুলব্রাইট বৃত্তি প্রদান করা হয়। ১৯৪৩৯ সালে ভারতের আলিগড় মুসলিম বিশ্ববিদ্যালয় থেকে অর্থনীতিতে মাস্টার্স অব আর্টস।
তিনি প্রথম শ্রেণিতে প্রথম স্থান অর্জন করেন এবং অসাধারণ অর্জনের জন্য রাষ্ট্রপতির স্বর্ণ পদক লাভ করেন। ১৯৪৯ সালে আলীগড় মুসলিম বিশ্ববিদ্যালয় থেকে আইন বিভাগের বিদ্যালাভ করেন।
রাজনৈতিক কর্মজীবন এবং অভিজ্ঞতা আলীগড় মুসলিম বিশ্ববিদ্যালয়ের (১৯৪১-১৯৪৭) অধ্যয়নকালে অট ইন্ডিয়া মুসলিম ছাত্র ফেডারেশন সদস্য হিসাবে মাতিন পাকিস্তান আন্দোলনে অংশ নেন। হোসেন শহীদ সোহরাওয়ার্দী ও আবুল হাশেমের অধীনে ছাত্রলীগ কর্মী হিসেবে শেখ মুজিবুর রহমানের সঙ্গে ১৯৪৬ সালে মুসলিম লীগের নির্বাচনী প্রচারণা চলাকালে অংশ নেন। পাকিস্তান জাতীয় পরিষদের নির্বাচিত সদস্য (১৯৬৫-১৯৬৯)।১৯৬৫ সালের নির্বাচনে মাতলব, দাউদকান্দি, কচুয়া ও হোমনা থানা থেকে তিনি সাবেক রাষ্ট্রপতি খন্দকার মোস্তাক আহমেদকে পরাজিত করেন।
তিনি পাকিস্তান জাতীয় পরিষদের ডেপুটি স্পীকার নির্বাচিত হন (১৯৬৫-১৯৬৯)। তিনি স্বল্প সময়ের জন্য পাকিস্তানের ভারপ্রাপ্ত রাষ্ট্রপতি হিসাবে শপথ নিলেন ১৯৬২ সালে তিনি পাকিস্তান জাতীয় পরিষদের ২৭ সদস্যের সঙ্গে মুসলিম লীগ বিদ্রোহী গ্রুপ সংগঠিত করেন যাতে রাষ্ট্রপতি আইয়ুব খানকে বিতর্কিত আগরতলা ষড়যন্ত্র মামলাটি প্রত্যাহার করতে বাধ্য করা এবং শেখ মুজিবুর রহমান ও অন্যান্য অভিযুক্তকে মুক্তি দেওয়া হয়। রাষ্ট্রপতি আইয়ুব খানের বিশেষ দূত হিসেবে তিনি আফ্রিকার বিভিন্ন দেশ এবং মধ্যপ্রাচ্য সফর করেন, রাজাদের ও রাষ্ট্রপতিদের সাথে দেখা করেন।
১৯৭১ সালের ১৫ আগস্ট, নূরুল আমিন (সাবেক প্রধানমন্ত্রী) -এর সঙ্গে বৈঠক করার জন্য পাকিস্তান সেনাবাহিনী তাকে গ্রেপ্তার করে। গভর্নর ইয়াহিয়া খানকে রাওয়ালপিন্ডি কারাগার থেকে শেখ মুজিবুর রহমানকে মুক্ত করার জন্য সরকারকে গঠন করার জন্য ক্ষমতাসীন দলের নেতা হিসাবে ক্ষমতা হস্তান্তর করার উদ্দেশ্যে এই বৈঠকের উদ্দেশ্য ছিল। তিনি ১৯৭৭-১৯৮৪ সময় দৈনিক মিলাত পত্রিকার প্রতিষ্ঠাতা সম্পাদক ছিলেন। তিনি মুভমেন্ট ফর ডেমোক্রেটিক বাংলাদেশ চেয়ারম্যান ছিলেন, জুন১৯৮৮ - মার্চ ২০০১। তিনি বাংলাদেশ মুসলিম ফ্রন্টের চেয়ারম্যান ছিলেন, ১৯৯৩-১৯৯৬।
তিনি ১৯৫২-১৯৬২ থেকে ১৯৬২ সাল পর্যন্ত ইসলামিক একাডেমির প্রতিষ্ঠাতা ও সম্মানীত  পরিচালক ছিলেন।
জিৎ গাঙ্গুলীর ডিস্কোগ্রাফি

জিৎ গাঙ্গুলী ভারতের একজন বিখ্যাত সংগীত পরিচালক এবং গায়ক। তিনি শুধু বাংলায়ই নয়, হিন্দিতেও সংগীত পরিচালনা করেছেন। মুম্বইয়ের একটি সংষ্কৃতিমনা পরিবারে জন্মগ্রহণ করেন তিনি। মাত্র ৩ বছর বয়সে সংগীতের দুনিয়ায় প্রবেশের ইচ্ছা জাগ্রত হয়েছিল তার মনে। কলকাতার বিখ্যাত সংগীতজ্ঞ ব্যক্তি কলি গাঙ্গুলীর নিকট তিনি উপমহাদেশীয় সংগীত সংগীত শেখেন। কলি গাঙ্গুলীই তার পিতা এবং 'গুরু'। পক্ষান্তরে তিনি কার্লটন কিটোর নিকট পাশ্চাত্য সংগীত শেখেন। সংগীতের এই দুই ধারায় পারদর্শী হয়ে তিনি বলিউড এবং টলিউডে অনবদ্য কিছু সংগীত পরিচালনা করেন।
ড্রিঙ্ক টু মি অনলি উইথ দাইন আইজ

"ড্রিঙ্ক টু মি অনলি উইথ দাইন আইজ" (ইংরেজি: "Drink to Me Only with Thine Eyes") হল একটি জনপ্রিয় পুরনো ইংরেজি গান। ইংরেজ নাট্যকার বেন জনসনের ১৬১৬ সালে লেখা "" কবিতাটিতে সুরারোপ করে এই গানটি বাঁধা হয়েছে। এই গানের সুর অবলম্বনে রবীন্দ্রনাথ ঠাকুর "কতবার ভেবেছিনু আপনা ভুলিয়া" গানটি রচনা করেন।
<poem>
মূল গান:
Drink to me only with thine eyes,
Or leave a kiss within the cup,
The thirst that from the soul doth rise
But might I of Jove's nectar sup,
I sent thee late a rosy wreath,
As giving it a hope, that there
But thou thereon didst only breathe,
Since when it grows, and smells, I swear,
</poem>
<poem>
অনুবাদ:
শুধু তোমার আঁখি দিয়ে করো গো আমারে পান,
না-হয় পেয়ালা-’পরে রেখে যেও চুম্বন,
যে তৃষা জাগিল আমার হৃদয়গহনে
সুরেশের সুধারসও যদি বা মেলে
গোলাপের সেই মালা দিয়েছিনু যবে,
আশা সেই গোলাপেরে দিয়েছিনু আমি
লইয়া সুবাস তার শুধুই তুমি
সেই জানি, ফুটিয়া কুসুম আনে গন্ধ
</poem>
চাক বেরি ইজ অন টপ

চাক বেরি ইজ অন টপ () আমেরিকান রক এ্যান্ড রোল শিল্পী চাক বেরি কর্তৃক প্রকাশিত তৃতীয় অ্যালবাম। ১৯৫৯ সালের জুলাই মাসে চেস রেকর্ডস থেকে এটি প্রকাশিত হয়। "ব্লুজ ফর হাওয়াইয়ানস" ছাড়া প্রত্যেকটি গান পূর্বে ৪৫আরপিএম একক হিসেবে প্রকাশিত হয়েছিল। কাব কোডা, অল মিউজিকে লিখেছিল যে, অ্যালবমটি "প্রায় একটি মিনি-সর্বশ্রেষ্ঠ গানের প্যাকেজ" এবং বেরির সঙ্গীতজীবনের সবচেয়ে পরিচিত অ্যালবাম। ২০০৮ সালে, মোবাইল ফিডেলিটি সাউন্ড ল্যাব "সেইন্ট লুইস টু লিভারপুল"-এর সাথে পুনঃপ্রকাশ করেছিল। ২০১২ সালে, হুডু, অ্যালবামটি পুনঃপ্রকাশ করেছিল "ওয়ান ডজন বেরিজ"-এর সাথে একই সিডি'তে।
একক - বিলবোর্ড (উত্তর আমেরিকা)
২০১৯ ফিফা মহিলা বিশ্বকাপ নকআউট পর্ব

২০১৯ ফিফা মহিলা বিশ্বকাপ নকআউট পর্ব হল গ্রুপ পর্বের পর বিশ্বকাপের দ্বিতীয় এবং সর্বশেষ পর্ব। এ পর্বের খেলাসমূহ ২২ জুন ২০১৯ থেকে ১৬ দলের পর্ব হিসেবে শুরু হয় এবং ৭ জুলাই পার্ক অলিম্পিক লায়নাজে চূড়ান্ত খেলার দ্বারা শেষ হয়। সিঙ্গল এলিমিনেশন পদ্ধতিতে সর্বমোট ১৬টি দল (প্রতিটি গ্রুপের শীর্ষ দুটি দল, সেরা চারটি তৃতীয় স্থান অধিকারী দল) নকআউট পর্বে উন্নীত হয়েছিল।
তালিকাভুক্ত সকল সময় স্থানীয় সময় সিইএসটি (ইউটিসি +২) অনুসারে।
ছয়টি গ্রুপের প্রত্যেকটি থেকে সেরা দুুটি দল এবং সকল গ্রুপ মিলে সেরা চারটি তৃতীয় স্থান অর্জনকারী দল নকআউট পর্বের জন্য উন্নীত হয়।
<section begin=bracket /><section end=bracket />
আর্মড পুলিশ ব্যাটালিয়ন স্কুল এন্ড কলেজ

আর্মড পুলিশ ব্যাটালিয়ন স্কুল এন্ড কলেজ, ঢাকা বাংলাদেশের রাজধানী ঢাকার উত্তরায় অবস্থিত একটি মাধ্যমিক ও উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি ১৯৯৬ খ্রিষ্টাব্দে প্রতিষ্ঠিত হয় এবং ২০১৬ খ্রিষ্টাব্দে উচ্চ মাধ্যমিকে পাঠদান শুরু করে। 
আর্মড পুলিশ ব্যাটালিয়ন কর্তৃক পরিচালিত আর্মড পুলিশ ব্যাটালিয়ন স্কুল এন্ড কলেজ, উত্তরা-২, উত্তরা মডেল টাউন, ঢাকা-১২৩০।
প্রতিষ্ঠানটি ১৯৯৬ সাল থেকে যাত্রা শুরু করে ১৯৯৯ সালে নিন্ম মাধ্যমিক, ২০০৩ সালে মাধ্যমিক ও ২০১৬ সালে উচ্চ মাধ্যমিক খোলার অনুমতি পায়। বর্তমানে প্রতিষ্ঠানটিতে প্লে ক্লাস হতে দ্বাদশ শ্রেণি পর্যন্ত পাঠদান করা হয়।আর্মড পুলিশ ব্যাটালিয়নের সার্বিক তত্ত্বাবধানে পরিচালিত হয় প্রতিষ্ঠানটি।
প্রতি বছর আন্তর্জাতিক ক্রীড়া দিবস পালন করা হয়। এইদিনে নানা ধরনের খেলাধুলার প্রতিযোগিতার আয়োজন করা হয়। ইন্টার স্কুল ফুটবল চ্যাম্পিয়নশিপ এবং ইন্টার স্কুল ক্রিকেট চ্যাম্পিয়নশিপে অংশগ্রহণ করে।
পিয়াস করিম

অধ্যাপক মঞ্জুর করিম পিয়াস ( ১৯৫৮ - ১৩ অক্টোবর ২০১৪) যিনি পিয়াস করিম নামে বেশি পরিচিত ছিলেন একজন রাজনৈতিক অর্থনীতি, রাজনৈতিক সমাজবিজ্ঞান, জাতীয়তাবাদ এবং সামাজিক তত্ত্বের বৈশিষ্টতার গবেষক এবং রাজনৈতিক ভাষ্যকার। স্বাধীনতার পর, তিনি ঢাকা বিশ্ববিদ্যালয় থেকে তার স্নাতক সম্পন্ন করেন এবং মার্কিন যুক্তরাষ্ট্র থেকে উচ্চ শিক্ষা গ্রহণ করেন। শিক্ষক হিসাবে তার দীর্ঘ কর্মজীবনে তিনি নেব্রাস্কা-লিঙ্কন বিশ্ববিদ্যালয় , কালভার-স্টকটন কলেজ এবং ব্র্যাক বিশ্ববিদ্যালয়ে শিক্ষকতা করেন। করিম জাতীয়তাবাদ ও সমাজবিজ্ঞান সম্পর্কিত বিভিন্ন বই এবং জার্নাল রচনা করেছিলেন।
পিয়াস ১৯৫৮ সালে বাংলাদেশের কুমিল্লা জেলার হোমনা উপজেলার রামপুর গ্রামের জন্মগ্রহণ করেন। তার বাবা এম এ করিম আওয়ামী লীগের কুমিল্লা ইউনিটের প্রতিষ্ঠাতা কমিটির সদস্য ছিলেন এবং দীর্ঘদিন ধরে আওয়ামী লীগ জেলা ইউনিটের কোষাধ্যক্ষ হিসেবে দায়িত্ব পালন করেন। পিয়াস করিম কুমিল্লা আধুনিক স্কুল থেকে প্রাথমিক এবং কুমিল্লা জিলা স্কুল থেকে মাধ্যমিক শিক্ষা লাভ করেন। তিনি ঢাকা আদমজী ক্যান্টনমেন্ট কলেজ থেকে উচ্চ মাধ্যমিক শিক্ষা সম্পন্ন করেন। 
স্বাধীনতা পরবর্তী সময়ে পিয়াস ঢাকা বিশ্ববিদ্যালয় থেকে স্নাতক ডিগ্রি অর্জন করেন। তিনি মার্কিন যুক্তরাষ্ট্রে যাওয়ার পর কানসাস স্টেট ইউনিভার্সিটির সমাজবিজ্ঞানে স্নাতকোত্তর এবং পিএইচডি ডিগ্রি অর্জন করেন। ১৯৭১ সালে মুক্তিযুদ্ধের সময় বাংলাদেশের স্বাধীনতা আন্দোলনের পক্ষে লিফলেট বিতরণের জন্য পাকিস্তান সেনাবাহিনী তাকে গ্রেফতার করে। 
পিয়াস মাস্টার্স এবং পিএইচডি সম্পন্ন করার পর, ১৭ বছর ধরে দুই আমেরিকান বিশ্ববিদ্যালয়ের অনুষদ সদস্য হিসাবে দায়িত্ব পালন করেন। তিনি স্নাতক সদস্য হিসাবে নেব্রাস্কা-লিঙ্কন বিশ্ববিদ্যালয়ে যোগদান করেন এবং বিশ্ববিদ্যালয়ের অধ্যাপক পদে উন্নীত হন। পরে, তিনি কয়েক বছর ধরে মিশরের কালভার-স্টকটন কলেজের অধ্যাপক হিসেবে কাজ করেন। ২০০৭ সালে তিনি বাংলাদেশে ফিরে এসে ব্র্যাক বিশ্ববিদ্যালয়ের অর্থনীতি ও সামাজিক বিজ্ঞান বিভাগের অধ্যাপক পদে যোগ দেন। বাংলাদেশে, তিনি জাতীয়তাবাদী রাজনীতি, নাগরিক সমাজ ও গণমাধ্যমের ভূমিকা সম্পর্কিত বিভিন্ন নিবন্ধ লিখেছেন। 
পিয়াস করিম ঢাকা বিশ্ববিদ্যালয়ের আন্তর্জাতিক সম্পর্ক বিভাগের অধ্যাপক ড. আমেনা মহসিনের সাথে বিবাহ বন্ধনে আবদ্ধ হন। তার একমাত্র ছেলে ঢাকাতেই বসবাস করে। তিনি ১৩ অক্টোবর ২০১৪ তারিখে ৫৬ বছর বয়সে হৃদরোগে আক্রান্ত হয়ে ঢাকা স্কয়ার হাসপাতালে মারা যান। নোবেল বিজয়ী এবং বিশিষ্ট অর্থনীতিবিদ ড. মুহাম্মদ ইউনূস তার হঠাৎ মৃত্যুকে "নির্ভীক" নীতিগত বুদ্ধিজীবী হারালাম" বলে মন্তব্য করেন।
আর্মড পুলিশ ব্যাটালিয়ন

আর্মড পুলিশ ব্যাটালিয়ন বাংলাদেশ পুলিশের বিশেষায়িত একটি দল। এটির সদর দপ্তর ঢাকায়। ১৯৭৬ সালে ৯ ব্যাটালিয়নের একটি রিজার্ভ বাহিনী গঠন করে আর্মড পুলিশ ব্যাটালিয়ন নাম দেয়া হয়। এই ব্যাটালিয়নের প্রধান একজন অতিরিক্ত আইজিপি।
বর্তমানে মোট ২০ টি ব্যাটালিয়ন রয়েছে আর্মড পুলিশ ব্যাটালিয়নের। নদীপথ বা দুর্গম পার্বত্য অঞ্চলসহ সব জায়গাতেই পুলিশের এই ব্যাটালিয়নগুলো কাজ করছে। বিশেষ নিরাপত্তা এবং সুরক্ষা ব্যাটালিয়নের দুটি ব্যাটেলিয়ন রয়েছে। ২০১০ সালের জুন থেকে ঢাকার হজরত শাহজালাল আন্তর্জাতিক বিমানবন্দরের নিরাপত্তার সার্বিক দায়িত্ব নেবার পর থেকে সেখানকার অপরাধ নিয়ন্ত্রণ এবং যাত্রী হয়রানি রোধে বিশেষ ভূমিকা রাখেছে। ২১ জুন ২০১১ সালে আর্মড পুলিশ ব্যাটালিয়ন প্রথম নারী ইউনিট চালু করে। ১ জুলাই ২০১৬ সালে গুলশানে জঙ্গি আক্রমণের পর বাংলাদেশের শহর এলাকায় কমান্ডো ইউনিট গঠন করার জন্য সরকারের পরিকল্পনার অংশ হিসাবে ভারতের জাতীয় নিরাপত্তা গার্ড সেন্টারে প্রশিক্ষণ নেন দলটির কর্মকর্তারা।
বিজয় কুমার সিং

বিজয় কুমার সিং ভারতীয় সেনাবাহিনীর একজন জেনারেল ছিলেন। তিনি ভারতের ২৪তম সেনাপ্রধান ছিলেন। তিনি ছিলেন প্রথম সেনা কমান্ডো যিনি সেনাপ্রধানের পদ ছুঁতে পেরেছিলেন, ভারতের সরকারকে প্রশ্নবিদ্ধ করা এবং বিচারের কাঠগড়ায় দাঁড় করানো বিজয়ই ছিলেন প্রথম কর্মরত সেনা সদস্য।
বিজয় পুনের একটি সামরিক হাসপাতালে ১৯৫১ সালে জন্মগ্রহণ করেন, তার গ্রামের বাড়ি হরিয়ানা প্রদেশের ভিওয়ানি জেলাতে। তার বাবা সেনাবাহিনীরই কর্নেল ছিলেন এবং দাদা ছিলেন ঊর্ধ্বতন জেসিও। বিজয় রাজস্থান প্রদেশের পিলানি এর 'বিরলা পাবলিক স্কুল'এ পড়েন।
১৯৭০ সালের ১৪ই জুন বিজয় রাজপুত রেজিমেন্টের ২য় ব্যাটেলিয়নে কমিশন পান। পরবর্তী জীবনে বিজয় এই ইউনিটের অধিনায়ক হতে পেরেছিলেন।
তামিলনাড়ুর ওয়েলিংটন সেনানিবাস থেকে স্টাফ কোর্স, যুক্তরাষ্ট্র সেনাবাহিনীর পদাতিক বিদ্যালয় থেকে পদাতিক কর্মকর্তা বিষয়ক কোর্স, রেঞ্জার্স কোর্স এবং যুক্তরাষ্ট্র সেনাবাহিনী ওয়ার কলেজ থেকে ডিগ্রী নিয়েছিলেন বিজয়।
বিজয় কাউন্টার ইনসার্জেন্সী অপারেশন্স এবং পাহাড় সামরিক অভিযানে অনেক দক্ষ ছিলেন। ভারত-পাকিস্তান যুদ্ধ ১৯৭১ চলাকালীন তিনি লেফটেন্যান্ট ছিলেন। তার জীবনে বিভিন্ন গুরুত্বপূর্ণ সামরিক দায়িত্ব ছিলো, যেমনঃ 
কাউন্টার ইনসার্জেন্সী অপারেশনে দক্ষতার জন্য তাকে 'অতি বিশিষ্ট সেবা পদক' দেয়া হয়েছিলো।
২০১০ সালের ৩১শে মার্চ বিজয় ভারতীয় সেনাবাহিনীর সর্বোচ্চ নিয়োগ সেনাপ্রধান এ আসীন হন, প্রথম সেনা কমান্ডো হিসেবে ভারতীয় সেনাবাহিনীর প্রথম প্রধান হিসেবে বিজয় স্মরণীয় থাকবেন।
মোমবাতি গাছ

মোমবাতি গাছ (বৈজ্ঞানিক নাম: "Parmentiera cereifera") বিগ্নোনিয়াসি পরিবারের একটি প্রজাতি। ক্যান্ডল ট্রি প্রচলিত নাম। কেউ কেউ তাকে ক্যান্ডল স্টিক ট্রি বলেও ডাকে। ফল গুলো অনেকটা মোমবাতির মত লম্বা বলে এর এরুপ নামকরণ। এটা দক্ষিণ আমেরিকার একটি বৃক্ষ। কিন্তু এটি উদ্ভিদ উদ্যান গুলিতে ও সাধারণত চাষ করা হয়।
এই গাছ ৬ মিটার পর্যন্ত লম্বা হয়। ফলটি ৬০ সেন্টিমিটার দীর্ঘ হয়। মোমবাতির সঙ্গে ক্যান্ডল গাছের কোনো সম্পর্ক নেই। ফুল দেখতেও মোমবাতি আকৃতির নয়। তবে এর সবুজাভ হলুদরঙা আপেল ঘ্রাণের নলাকার মাংসল ফল দেখতে অনেকটা মোমবাতির মতো। সম্ভবত সে কারণেই গাছটির নাম মোমবাতি গাছ।
মোমবাতি গাছের ফুল ফোটার অবস্থা খুব মজার। ফুল সরাসরি গাছের বাকল থেকে বের হয়। ক্যান্ডল ট্রির আরেক আকর্ষণ গাছের পাতা। উজ্জ্বল সবুজ তিন পাতার দুটি জোড়ায় জোড়ায় থাকে, অন্যটি দুই পাতার মধ্যিখানে, যার সৌন্দর্য বৃক্ষপ্রেমীদের সহজে আকর্ষণ করে। ক্যালাবাশ ট্রির আত্মীয়। 
বিগ্নোনিয়াসি in L. Watson and M. J. Dallwitz (1992 onwards),
আলপনা হাবিব

আলপনা হাবিব হলেন একজন বাংলাদেশি রন্ধন বিশেষজ্ঞ ও রান্নার বই রচয়িতা।
আলপনা হাবিব ১৯৬৬ সালের ২৬ সেপ্টেম্বর যুক্তরাজ্যের বার্মিংহামে জন্মগ্রহণ করেন। তিনি বেড়ে উঠেছেন ঢাকায়। তিনি ঢাকার হলিক্রস উচ্চ বালিকা বিদ্যালয় ও হলিক্রস কলেজ থেকে পড়াশোনা শেষ করার পর ঢাকা বিশ্ববিদ্যালয় থেকে মনোবিজ্ঞানে স্নাতক ও স্নাতকোত্তর ডিগ্রি লাভ করেন।
রন্ধনশিল্পী হলেও তিনি থাই এয়ারওয়েজ ও সিঙ্গাপুর এয়ারলাইনসে চাকরি করেছেন। তার রান্নার হাতেখড়ি হয় ষষ্ঠ শ্রেণীতে থাকতে। তিনি রান্নার বিদ্যালয়ে রান্না শিক্ষা দিয়েছেন। দেশ টিভি, এনটিভি, এটিএন বাংলা এবং দীপ্ত টিভিতে তার রান্নার অনুষ্ঠান সম্প্রচারিত হয়েছে। ২০১২ সালে তিনি নিজস্ব ইউটিউব চ্যানেল খোলেন। তার আপলোড করা ভিডিওগুলো ২ কোটি বারেরও বেশি সংখ্যক বার দেখা হয়েছে। এছাড়া, তিনি দুরন্ত টিভিতে 'তীর লিটল শেফ' নামের অনুষ্ঠানে বিচারক হিসেবে দায়িত্ব পালন করেছেন।
২০১৭ সালে তিনি উইমেন ইন লিডারশিপ ও ব্র্যান্ড ফোরাম কর্তৃক ‘ইনস্পায়ারিং উইমেন ইন কুলিনারি আর্ট’ নির্বাচিত হন। ২০১৮ সালের ১৩ মে তার রচিত দ্বিভাষিক বই "আলপনার রান্না" (ইংরেজি:"Alpana's Cooking") প্রকাশিত হয়। বইটি সম্পাদনা ও ভাষান্তর করেছিলেন আশফাক স্বপন। বইটির জন্য তিনি ২০১৯ সালে লাভ করেন।
তিনি সৈয়দ আহসান হাবিবের সাথে বিবাহবন্ধনে আবদ্ধ হয়েছেন। সৈয়দ আহসান হাবিব একজন তড়িৎ প্রকৌশলী। তাদের অরিত্রি ও আদৃত নামের দুইটি সন্তান আছে।
ক্লাস্টার বিশ্লেষণ

ক্লাস্টার এমন বস্তুর একটি সেট গোষ্ঠীভুক্ত করার কাজ যা এই গোষ্ঠীতে (ক্লাস্টার বলা হয়) বস্তুগুলি অন্য গোষ্ঠীগুলির (ক্লাস্টার্স) তুলনায় একে অপরের সাথে আরও অনুরূপ। এটি অনুসন্ধানকারী ডেটা মাইনিংয়ের একটি প্রধান কাজ এবং পরিসংখ্যানগত ডেটা বিশ্লেষণের জন্য একটি সাধারণ কৌশল, যা অনেক ক্ষেত্রে ব্যবহৃত হয় যেমন মেশিন লার্নিং, প্যাটার্ন স্বীকৃতি, চিত্র বিশ্লেষণ, তথ্য পুনরুদ্ধার, বায়োইনফরম্যাটিক্স, ডেটা কম্প্রেশন এবং কম্পিউটার গ্রাফিক্স।
ক্লাস্টার বিশ্লেষণ নিজেই একটি নির্দিষ্ট আলগোরিদিম নয়, কিন্তু সাধারণ কাজ সমাধান করা হবে। এটি বিভিন্ন অ্যালগরিদমগুলি দ্বারা অর্জন করা যেতে পারে যা একটি ক্লাস্টার গঠন করে এবং দক্ষতার সাথে কীভাবে তাদের খুঁজে বের করতে হয় তা বোঝার ক্ষেত্রে উল্লেখযোগ্যভাবে ভিন্ন। ক্লাস্টারগুলির জনপ্রিয় ধারণার মধ্যে ক্লাস্টার সদস্য, ডেটা স্পেসের ঘন এলাকায়, অন্তর বা নির্দিষ্ট পরিসংখ্যানগত বিতরণগুলির মধ্যে ছোট দূরত্ব সহ গোষ্ঠী অন্তর্ভুক্ত। ক্লাস্টারিং তাই একটি মাল্টি-উদ্দেশ্য অপ্টিমাইজেশান সমস্যা হিসাবে প্রণয়ন করা যেতে পারে। যথাযথ ক্লাস্টারিং অ্যালগরিদম এবং প্যারামিটার সেটিংস (ব্যবহারের জন্য দূরত্ব ফাংশন যেমন একটি ঘনত্ব থ্রেশহোল্ড বা প্রত্যাশিত ক্লাস্টারের প্যারামিটার সহ) পৃথক ডেটা সেট এবং ফলাফলগুলির উদ্দেশ্যে ব্যবহারে নির্ভর করে। ক্লাস্টার বিশ্লেষণ যেমন একটি স্বয়ংক্রিয় কাজ নয়, কিন্তু জ্ঞান আবিষ্কার বা ইন্টারেক্টিভ মাল্টি-উদ্দেশ্য অপটিমাইজেশনের একটি পুনরাবৃত্তিমূলক প্রক্রিয়া যা বিচার এবং ব্যর্থতার সাথে জড়িত। ফলাফলটি পূর্বনির্ধারিত বৈশিষ্ট্য অর্জন না হওয়া পর্যন্ত এটি ডেটা প্রপ্রোকাসিং এবং মডেল প্যারামিটারগুলিকে সংশোধন করতে প্রায়শই প্রয়োজনীয়।
ক্লাস্টার শব্দটি ছাড়াও, স্বয়ংক্রিয় শ্রেণীকরণ, সংখ্যাসূচক শ্রেণিবিন্যাস, বট্রিওলজি (গ্রিক βότρυς "দ্রাক্ষারস" থেকে), টাইপোলজিকাল বিশ্লেষণ এবং সম্প্রদায় সনাক্তকরণ সহ একই অর্থ সহ অনেকগুলি পদ রয়েছে। সূক্ষ্ম পার্থক্যগুলি প্রায়ই ফলাফলগুলির ব্যবহারে হয়: ডেটা মাইনিংয়ের সময়, ফলাফলযুক্ত গোষ্ঠী আগ্রহের �%A
দ্য টাইমস গ্রুপ

বেনেট কোলেম্যান অ্যান্ড কোম্পানি লিমিটেড সাধারণত দ্য টাইমস গ্রুপ হিসেবে পরিচিত, "ফিনানশিয়াল টাইম"সহ ২০১৫ সালের মার্চ পর্যন্ত ভারতের সবচেয়ে বড় মিডিয়া গ্রুপ । ২০১৪ সালের মে মাসে ভারতের "দ্য অডিট ব্যুরো অব সার্কুলেশন" প্রতিবেদন করে যে ইংরেজি ভাষায় প্রকাশিত বিশ্বের সবচেয়ে বেশি বিক্রি হয়ে থাকে "দ্য টাইমস অব ইন্ডিয়া", যার গড় বিক্রয় ৩,৩২১,৭০২ কপি। "দ্য টাইমস গ্রুপ" এর ১১,০০০-এর উপরে কর্মী রয়েছে এবং নীট আয় $১.৫ বিলিয়ন অতিক্রম করেছে।
এই গ্রুপের অধীনস্থ টেলিভিশন চ্যানেল সমূহ
যোসেফ ম্যাকমাস্টার

যোসেফ এমিলি প্যাট্রিক ম্যাকমাস্টার (; জন্ম: ১৬ মার্চ, ১৮৬১ - মৃত্যু: ৭ জুন, ১৯২৯) কাউন্টি ডাউনের গিলফোর্ড এলাকায় জন্মগ্রহণকারী আইরিশ বংশোদ্ভূত প্রথিতযশা ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন এমিলি ম্যাকমাস্টার নামে পরিচিত যোসেফ ম্যাকমাস্টার। ১৮৮৯ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন।
১৮৮৮-৮৯ মৌসুমে যোসেফ ম্যাকমাস্টারের প্রথম-শ্রেণীর খেলোয়াড়ী জীবন চলমান ছিল। তার সমগ্র খেলোয়াড়ী জীবন একটিমাত্র টেস্ট ও প্রথম-শ্রেণীর ক্রিকেট নিয়ে গড়া ছিল। ক্রিকেটের ইতিহাসে একটিমাত্র প্রথম-শ্রেণীর ক্রিকেটে খেলায় অংশগ্রহণের ন্যায় অনবদ্য ঘটনায় নিজেকে জড়িয়ে রেখেছেন। এ খেলাটিই পরবর্তীকালে টেস্ট খেলায় মর্যাদা লাভ করেছিল। এভাবেই তার প্রথম-শ্রেণীর খেলোয়াড়ী জীবন মাত্র দুইদিনেই শেষ হয়ে যায়।
হ্যারো স্কুলে অধ্যয়ন করেন তিনি। বেশ কয়েকজন ক্লাব ক্রিকেটারের অন্যতম হিসেবে ১৮৮৮-৮৯ মৌসুমে ইংরেজ দলের সদস্যরূপে দক্ষিণ আফ্রিকা গমন করেছিলেন। অধিকাংশ প্রাদেশিক দলের বিপক্ষে ব্যাটসম্যান হিসেবে অংশ নিয়েছিলেন। তবে, কোনটিই প্রথম-শ্রেণীর মর্যাদাপ্রাপ্ত ছিল না। সাউথ ওয়েস্টার্ন ডিস্ট্রিক্টসের বিপক্ষে ব্যক্তিগত সর্বোচ্চ অপরাজিত ৩৪ রান তুলেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন। ২৫ মার্চ, ১৮৮৯ তারিখে কেপটাউনে স্বাগতিক দক্ষিণ আফ্রিকা বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। সর্বাপেক্ষা বাজে টেস্ট খেলোয়াড়ী জীবন অতিবাহিত করেছেন তিনি। তার পরের স্থানেই অবস্থান করছেন রেজিনাল্ড উড।
২৫ মার্চ, ১৮৮৯ তারিখে কেপটাউনে সিরিজের দ্বিতীয় টেস্ট খেলার জন্যে তাকে মনোনীত করা হয়েছিল। ইংল্যান্ড প্রথমে ব্যাটিং করে ২৯২ রান তুলে। নয় নম্বরে ব্যাটিংয়ে নামেন। প্রথম বলেই শূন্য রানে বিদেয় নেন তিনি। দক্ষিণ আফ্রিকার দুই ইনিংস ৪৭ ও ৪৩ রানে গুটিয়ে যায়। ইংরেজ তারকা ক্রিকেটার জনি ব্রিগসের ২৮ রান খরচায় ১৫ উইকেট লাভ খেলার উল্লেখযোগ্য ঘটনা ছিল। খেলাটি মাত্র দুইদিনেই শেষ হয়ে গিয়েছিল।
ক্রিকেট খেলা থেকে অবসর গ্রহণের দুই মৌসুম পর দক্ষিণ আফ্রিকায় তিনটি প্রথম-শ্রেণীর খেলায় আম্পায়ারিত্ব করেন। ৭ জুন, ১৯২৯ তারিখে ৬৮ বছর বয়সে লন্ডনে যোসেফ ম্যাকমাস্টারের দেহাবসান ঘটে।
বিবাচন

বিবাচন হল বক্তৃতা, যোগাযোগ মাধ্যম, সংবাদপত্র, লেখনী ও অন্য যে কোনো ধরনের তথ্য থেকে আপত্তিকর, সংবেদনশীল, ক্ষতিকর তথ্যের আংশিক বা সম্পূর্ণ অপসারণ। এটি সরকার, ব্যক্তিগত প্রতিষ্ঠান, সংবাদপত্র, রেডিও, টিভি প্রভৃতি দ্বারা অভ্যন্তরীণ বা ব্যপক পরিসরে পরিচালিত হতে পারে। একে ইংরেজি পরিভাষায় সেন্সরশিপ (Censorship) বলে।
সরকার এবং বেসরকারী প্রতিষ্ঠান বিবাচনে জড়িত হতে পারে। অন্যান্য দল বা প্রতিষ্ঠান বিবাচনের জন্য প্রস্তাব এবং আবেদন করতে পারে। একজন লেখক বা নির্মাতার স্বতঃপ্রণোদিত হয়ে নিজের সৃষ্টিকর্মের বিবাচনে জড়িত হওয়াকে "স্বতঃবিবাচন" (Self-censorship) বলে। জাতীয় নিরাপত্তা সংরক্ষণ ও অশ্লীলতা, শিশু পর্নোগ্রাফি প্রভৃতি নিয়ন্ত্রণের বিভিন্ন তথাকথিত দাবির কারণে বক্তৃতা, বই, সংগীত, চলচ্চিত্র এবং অন্যান্য শিল্প, সংবাদ, রেডিও, টেলিভিশন এবং ইন্টারনেট সহ বিভিন্ন মাধ্যমে বিভিন্নভাবে বিবাচনের প্রয়োগ হতে পারে। শিশু বা অন্যান্য সংবেদনশীল গোষ্ঠীর নিরাপত্তা কিংবা রাজনৈতিক বা ধর্মীয় মতাদর্শের প্রচার, আক্রমণাত্মক বক্তৃতা, অপবাদ ও পরনিন্দা প্রভৃতির সীমিতকরণ ও প্রতিরোধের জন্য বিবাচন কার্যকর করা হতে পারে। 
সরাসরি বিবাচন ধরন, অবস্থান এবং সামগ্রীর উপর নির্ভর করে আইনি হতে পারে বা নাও হতে পারে। অনেক দেশ আইন দ্বারা বিবাচনের বিরুদ্ধে শক্তিশালী সুরক্ষা প্রদান করে, তবে এই সুরক্ষাগুলির মধ্যে কোনটি সম্পূর্ণ নয় এবং প্রায়শই দ্বন্দ্বের অধিকারগুলি বজায় রাখার প্রয়োজনীয়তা দাবি করা হয়, যাতে বিবাচনে করা না যায় এবং নির্ধারণ করা না যায়। স্বতঃবিবাচনের বিরুদ্ধে কোন আইন নেই। 
গ্রিক দার্শনিক সক্রেটিস ৩৯৯ খ্রিস্টাব্দে, তাঁর দার্শনিক শিক্ষাকে বিবাচন করার জন্য গ্রীক রাষ্ট্রের প্রচেষ্টাকে অস্বীকার করার সময়, আথেনীয় যুবকের দুর্নীতির সাথে সম্পর্কিত সমবায় অভিযোগের অভিযোগে এবং একটি বিষ হেমলক পান করে মৃত্যুদণ্ডের দায়ে অভিযুক্ত হন।
নিম্নরূপ প্লেটো দ্বারা সক্রেটিসের দৃঢ়তার বিবরণ লিপিবদ্ধ করা হয়েছে। ৩৯৯ সালে   খ্রিস্টপূর্ব, সক্রেটিস বিচারের গিয়েছিলাম এবং পরবর্তীকালে উভয় এথেন্স এবং যৌবনের হৃদয় ও মন জয় corrupting দোষী পাওয়া যায়নি অধার্মিকতা "(asebeia," "অবস্থায় দেবতারা বিশ্বাস না"), এবং মৃত্যুদন্ডে মৃত্যুদন্ড কার্যকর, হিমলক ধারণকারী মিশ্রণ পানীয় দ্বারা সৃষ্ট। 
সোক্রেটস এর ছাত্র, প্লেটো বলেন, গণতন্ত্রের অস্তিত্বের বিরোধিতা করে "প্রজাতন্ত্রের" উপর তাঁর প্রবন্ধে বিবাচনকে সমর্থন করেছিলেন। প্লেটো এর বিপরীতে গ্রিক নাট্যকার ইউরিপাইডস (480-406   বিসি) অবাধে কথা বলতে অধিকার সহ, বিনামূল্যেborn পুরুষদের সত্য স্বাধীনতা রক্ষা। 1766 সালে, সুইডেন আইন দ্বারা বিবাচন বিলুপ্ত করার প্রথম দেশে পরিণত হয়। 
বিবাচনর জন্য যুক্তি বিভিন্ন ধরনের তথ্য বিবাচনর জন্য আলাদা:
গুল আহমেদ জুট মিলস লিমিটেড

গুল আহমেদ জুট মিলস লিমিটেড বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।
এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার সীতাকুণ্ড উপজেলার কুমিরা শিল্পাঞ্চলে অবস্থিত।
এই শিল্প প্রতিষ্ঠানটি ১৯৬৬ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
এই বৃহদায়তন শিল্প-কমপ্লেক্সটি ৫১.৪৮ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ১,৭০০ শ্রমিক-কর্মকর্তা কর্মরত আছে।
এই মিলে রয়েছে ১৪৪ হেসিয়ান, ১২৮ সেকিং ও ৬৯ সিবিসি লুম এবং গড়ে এর মাসিক উৎপাদন ক্ষমতা ১৬৬ মেট্রিক টন হেসিয়ান, ৪৭২ মেট্রিক টন সেকিং ও ১৬৭ মেট্রিক টন সিবিসি লুম।
জ্যাকি বটেন

জেমস টমাস জ্যাকি বটেন (; জন্ম: ২১ জুন, ১৯৩৮ - মৃত্যু: ১৪ মে, ২০০৬) ট্রান্সভাল প্রদেশের প্রিটোরিয়ায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬৫ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নর্থ ইস্টার্ন ট্রান্সভাল ও নর্দার্ন ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শী ছিলেন ‘জ্যাকি’ ডাকনামে পরিচিত জ্যাকি বটেন।
প্রিটোরিয়া বয়েজ হাই স্কুলে অধ্যয়ন করেছেন। ১৯৫৭-৫৮ মৌসুম থেকে ১৯৭১-৭২ মৌসুম পর্যন্ত জ্যাকি বটেনের প্রথম-শ্রেণীর খেলোয়াড়ী জীবন চলমান ছিল। ১৯৫৭-৫৮ মৌসুমে নর্থ ইস্টার্ন ট্রান্সভালের সদস্যরূপে প্রথম-শ্রেণীর ক্রিকেটে অভিষেক ঘটে জ্যাকি বটেনের। পরের মৌসুমে মাত্র সাত খেলায় ৬৩ উইকেট দখল করেছিলেন তিনি। ফলশ্রুতিতে, ঐ দেশের অন্যতম বর্ষসেরা ক্রিকেটারের সম্মাননা লাভ করেন তিনি। ঐ মৌসুমের উল্লেখযোগ্য দিক ছিল গ্রিকুয়াল্যান্ড ওয়েস্টের বিপক্ষে খেলায় ৪৯ রান খরচায় ১৫ উইকেট লাভ। তন্মধ্যে, প্রথম ইনিংসে ব্যক্তিগত সেরা বোলিং পরিসংখ্যান ৯/২৩ গড়েন।
পরের মৌসুমে আবারো ভালো খেলা উপহার দেন। তবে, অল্পের জন্যে ১৯৬০ সালে ইংল্যান্ড গমন করা থেকে বঞ্চিত হন। অবশ্য, ১৯৬১ সালে ফেজেলা দলের সদস্যরূপে ইংল্যান্ড গিয়েছিলেন তিনি। ১৯৭১-৭২ মৌসুম পর্যন্ত খেলা চালিয়ে গেলেও নিজেকে আর কখনো শুরুরদিকের সুন্দর ক্রীড়াশৈলী প্রদর্শনের দিকে নিয়ে যেতে পারেননি।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জ্যাকি বটেন। সবগুলো টেস্টই ইংল্যান্ডের বিপক্ষে খেলেছিলেন তিনি। ২২ জুলাই, ১৯৬৫ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৬ আগস্ট, ১৯৬৫ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
১৯৬৫ সালে ইংল্যান্ডে দক্ষিণ আফ্রিকার সদস্যরূপে পদার্পণ করেন। এ সিরিজের তিন টেস্টে অংশ নিয়েছিলেন। পিটার পোলকের সাথে বোলিং উদ্বোধনে নেমেছিলেন। ৪২.১২ গড়ে আট উইকেট নিয়ে দক্ষিণ আফ্রিকার ১-০ ব্যবধানে সিরিজ জয়ে কিঞ্চিৎ ভূমিকা রাখেন। সমগ্র সফরে ২৪.৭৮ গড়ে ৩৩ উইকেট পান। তবে কোন ইনিংসেই তিন উইকেটের বেশি পাননি।
জ্যাকি বটেন বৈচিত্র্যময় পেস সহযোগে ধূর্ততার সাথে ফাস্ট-মিডিয়াম বোলিং করতেন। স্লিপ অঞ্চলের দিকে বলকে ঠেলে দিতে ব্যাটসম্যানকে বাধ্য করাতেন। সমগ্র খেলোয়াড়ী জীবনে ২০.৩৬ গড়ে ৩৯৯ উইকেট দখল করেছিলেন তিনি।
ক্রিকেটের পাশাপাশি ফুটবল খেলায়ও সিদ্ধহস্তের পরিচয় দিয়েছিলেন জ্যাকি বটেন। প্রিটোরিয়াভিত্তিক আর্কাডিয়া শেফার্ডসের পক্ষে ন্যাশনাল ফুটবল লীগে খেলেছেন। ক্রিকেট খেলা থেকে অবসর গ্রহণের পর ১৯৯৩ সাল থেকে নর্দার্নস ক্রিকেট ইউনিয়নের সম্মানিত সদস্যরূপে কাজ করেছেন।
বেশ কয়েকবার মলাশয়ে অস্ত্রোপচার করা হয়েছিল তার। ১৪ মে, ২০০৬ তারিখে ৬৭ বছর বয়সে গটেংয়ের লিটিলটন এলাকায় জ্যাকি বটেনের দেহাবসান ঘটে।
মাইমুল আহসান খান

মাইমুল আহসান খান (জন্ম:২২ ডিসেম্বর, ১৯৫৪) একজন বাংলাদেশী আইনশাস্ত্রবিদ ও তুলনামূলক আইনের একজন পণ্ডিত। তিনি ঢাকা বিশ্ববিদ্যালয়ের আইন বিভাগের একজন সাবেক অধ্যাপক। আইনশাস্ত্র, ইসলামী আইন, ইসলাম ও মুসলিম সংস্কৃতি, রাষ্ট্রবিজ্ঞান, মানবাধিকার, মধ্যপ্রাচ্য ও দক্ষিণ এশিয়ার রাজনীতি বিষয়ে তার ব্যাপক পাণ্ডিত্য রয়েছে। তিনি ইন্টারন্যাশনাল ইনস্টিটিউট অব এডুকেশনের একজন সাবেক ফেলো যাকে ২০১২ সালে আইআইই-স্কলার রেসকিউ ফান্ড বিশ্বের নিগৃহীত হওয়া অন্যতম একজন একাডেমিক হিসেবে আখ্যায়িত করে। তিনি বর্তমানে লিডিং ইউনিভার্সিটির সামাজিক বিজ্ঞান অনুষদের ডীন হিসেবে দায়িত্ব পালন করছেন।
খান ১৯৫৪ সালের ২২ ডিসেম্বর চাঁদপুর জেলায় জন্মগ্রহণ করেন। পড়াশোনা করেছেন সাবেক সোভিয়েত ইউনিয়নে। ১৯৮১ সালে তিনি তাশখন্দ রাষ্ট্রীয় বিশ্ববিদ্যালয় থেকে সম্মানসহ আইন বিষয়ে স্নাতকোত্তর এবং ১৯৮৫ সালে আইনশাস্ত্রে পিএইচডি ডিগ্রি লাভ করেন। ২০০৫ সালে অধ্যাপনার পাশাপাশি ইউনিভার্সিটি অব ক্যালিফোর্নিয়া, ডেভিস থেকে তিনি আন্তর্জাতিক বাণিজ্য আইন বিষয়ে স্নাতকোত্তর সম্পন্ন করেন। 
খান ১৯৮৬ সালে যুক্তরাজ্যের লেস্টারশায়ারে অবস্থিত ইসলামী ফাউন্ডেশনের একজন গবেষক হিসেবে তার একাডেমিক ক্যারিয়ার শুরু করেন। ১৯৯০ সালে আইন বিষয়ের একজন সহকারী অধ্যাপক হিসেবে তিনি ঢাকা বিশ্ববিদ্যালয়ে যোগ দেন এবং ২০০৭ সালে পূর্ণ অধ্যাপক পদে পদোন্নতি পান। খান ক্যালিফোর্নিয়া বিশ্ববিদ্যালয়, ইলিনয় বিশ্ববিদ্যালয় সহ অনেক বাংলাদেশি ও আমেরিকান বিশ্ববিদ্যালয়ে অধ্যাপনা করেছেন। যুক্তরাষ্ট্রের ইলিনয়-ইউসি বিশ্ববিদ্যালয়ে তিনি ফুলব্রাইট ফেলো এবং ২০০১ থেকে ২০০৫ সাল পর্যন্ত অ্যামনেস্টি ইন্টারন্যাশনালের আফগানিস্তান বিষয়ক একজন বিশেষজ্ঞ হিসেবে তিনি দায়িত্ব পালন করেছেন।
ঢাকা বিশ্ববিদ্যালয় ও গাজীপুর (বর্তমানে কুষ্টিয়া) ইসলামী বিশ্ববিদ্যালয়ের আইন বিভাগের চেয়ারম্যান হিসেবে দায়িত্ব পালন ছাড়াও তিনি বাংলাদেশ ইনস্টিটিউট অফ ইন্টারন্যাশনাল এন্ড স্ট্রাটেজিক স্টাডিজের একজন গবেষক হিসেবে দায়িত্ব পালন করেছেন। তিনি তেহরানের ইমাম সাদিক বিশ্ববিদ্যালয়ে অনুষ্ঠিত আন্তর্জাতিক প্রতিকী আদালতের বিচারকদের একজন ছিলেন যেখানে মায়ানমারের রাষ্ট্রপ্রধান অং সান সু চিকে তার দেশের সংখ্যালঘু রোহিঙ্গা মুসলমানদের বিরুদ্ধে জাতিগত নিধনে সমর্থনের অভিযোগে পনের বছরের কারাদণ্ড দেয়া হয়।
আলী রীয়াজের মতে খান ইসলামপন্থীদের প্রতি সহমর্মিতা পোষণ করেন। আর্থার ক্লিংহফার খানের একটি বইয়ের পর্যালোচনায় বলেছেন, খান কুরআনের মধ্যপন্থী ব্যাখ্যা সমর্থন করেন এবং "চরমপন্থী" বা "রাজনৈতিক" ইসলামের মতাদর্শকে প্রত্যাখ্যান করেন। তিনি বিশ্বাস করেন যে, নবী মুহাম্মদের সময়ের আইনি ধারণাগুলো সরকারের মাধ্যমে ও উপনিবেশবাদের প্রভাবে বিকৃত হয়েছে, যার ফলে বর্তমানে মুসলিম দেশগুলোতে যে আইন প্রচলিত সেগুলো বিশুদ্ধ "ইসলামী আইন" নয়, বরং "মুসলিম আইন"। তিনি মুসলিম চরমপন্থীদের "মুসলিম মৌলবাদী" বলে অভিহিত করেন। মুসলিম সমাজে সাম্প্রদায়িক মনোভাব দূরীকরণের মাধ্যমে বিশ্বের দেশগুলোর মধ্যে সংলাপ ও আন্তঃসাংস্কৃতিক বোঝাপড়াকে উৎসাহিত করার উপর তিনি গুরুত্ব আরোপ করেন।
খান ইংরেজি, রুশ ও বাংলায় বহু গ্রন্থ ও নিবন্ধ লিখেছেন। প্রকাশিত এমন কিছু গ্রন্থের মধ্যে অন্তর্ভুক্ত:
এমএক্স প্লেয়ার

এমএক্স প্লেয়ার একটি ভারতীয় 'ওভার দ্য টপ' মাধ্যম এবং একটি বৈশ্বিক অফলাইন ভিডিও প্লেয়ার। এটি নির্মাণকারী প্রতিষ্ঠান "জে২ ইন্টারএ্যাকটিভ" এবং সত্ত্বাধিকারী দ্য টাইমস গ্রুপের ডিজিটাল মিডিয়া বিভাগ টাইমস ইন্টারনেট। শুধু ভারতেই এই প্লেয়ারের ৩৫০+ মিলিয়ন ব্যবহারকারী রয়েছে।
ভারতে এমএক্স প্লেয়ারের ৩৫০ মিলিয়নেরও উপরে গ্রাহক রয়েছে। এটির বৈশ্বিকভাবে ৫০০ মিলিয়নেরও ব্যবহারকারী রয়েছে।
পুলিশ স্টাফ কলেজ

<nowiki> </nowiki>পুলিশ স্টাফ কলেজ বাংলাদেশ পুলিশের ১ম শ্রেণীর কর্মকর্তাদের সর্বোচ্চ দক্ষতা বৃদ্ধি প্রশিক্ষণ প্রদানের জন্য পুলিশ স্টাফ কলেজ অ্যাক্ট, ২০০২ এর অধীনে ১৬ নভেম্বর ২০০০ সাল মিরপুর ১৪ নম্বর সেক্টরে পুলিশ স্টাফ কলেজের কার্যক্রম শুরু হয়।
বাংলাদেশের রাজধানী ঢাকার মিরপুর ১৪ নম্বর সেক্টরে জমির উপর কমপ্লেক্স ও ঢাকা মহানগর পুলিশের পাবলিক অর্ডার ম্যানেজমেন্ট (পিওএম) বিভাগের আবাসিক এলাকায় অবস্থিত পুলিশ স্টাফ কলেজ।
সিনিয়র পুলিশ কর্মকর্তাদের পেশাগত প্রশিক্ষণের জন্য ১৯৮০ দশকের শেষ দিকে পুলিশ কমিশন (১৯৭৭) পুলিশ স্টাফ কলেজ প্রতিষ্ঠার সুপারিশ করেন। ১৯৮৮-৮৯ সালে আরেকটি পুলিশ কমিশন রিপোর্টে সিনিয়র পুলিশ কর্মকর্তাদের জন্য সর্বোচ্চ দক্ষতা বৃদ্ধি প্রশিক্ষণ প্রদানের গুরুত্ব তোলে ধরা হয়। ঐ প্রতিবেদন অনুসরণ করে ১৯৯৪ সালে সরকারকে একটি আনুষ্ঠানিক প্রস্তাব পাঠানো হয় এবং ১৪ ডিসেম্বর ১৯৯৮ সালে সরকারের অনুমোদন আসে।
সরকারি কর্মকর্তাদের দক্ষতা বৃদ্ধি, সমসাময়িক ঘটনা ও তথ্যাদির ব্যাপারে সম্যক ধারণা প্রদানের লক্ষ্যে পুলিশ স্টাফ কলেজের কার্যক্রম শুরু হয়। প্রশিক্ষণে অংশগ্রহণকারীদের গবেষণা সুবিধার জন্য কলেজের বই, জার্নাল, সাময়িকী এবং গবেষণা প্রতিবেদন রয়েছে।
একজন এডি: ইন্সপেক্টর জেনারেল পদের কর্মকর্তা পুলিশ স্টাফ কলেজের রেক্টর হিসেবে দায়িত্ব পালন করেন। তিন অতিরিক্ত অতিরিক্ত পুলিশ সুপার, এক সিনিয়র সহকারী পুলিশ সুপার ও একজন সহকারী পুলিশ সুপার স্বরাষ্ট্রমন্ত্রীর নেতৃত্বে গভর্নর বোর্ড পরিচালনা করে কলেজ পরিচালনা করেন।